1 Levr Ginivelezh Jezuz Krist, Mab David, Mab Abraham.  2 Abraham a voe tad da Izaag, Izaag tad da Yakob ;  Yakob a voe tad da Juda ha de vreudeur.  3 Juda a voe tad da Farez ha da Zara, ganet dezhañ eus a Damar.  Farez a voe tad da Ezron ; Ezron tad da Aram  4 Aram a voe tad da Aminadab, Aminadab tad da Naason,  Naason da Salmon.  5 Salmon a voe tad da Vooz, ganet dezhañ eus a Rachab ;  Booz a voe tad da Yobed ganet dezhañ eus a Ruth ;  6 Yobed a voe tad da Yese.Yese a voe tad dar roue David ;  David a voe tad da Salomon,  ganet dezhañ eus an hini a voe pried Uriaz.  7 Salomon a voe tad da Roboam ; Roboam tad da Abiaz ;  Abiaz tad da Asa ;  8 Asa a voe tad da Yozafad, Yozafad,tad da Yoram,  Yoram, tad da Oziaz.  9 Oziaz a voe tad da Yoatan, Yoatan, tad da Achaz,  Achaz, tad da Ezekiaz.  10 Ezekiaz a voe tad da Vanase ; Manase, tad da Amon ,  Amon, tad da Yosiaz ;  11 Yosiaz a voe tad da Yekoniaz ha de vreudeur da vare an harlu  e Babilon.  12 Ha goude an harlu e Babilon, Yekoniaz a voe tad da Salatiel ;  Salatiel, tad da Zorobabel.  13 Zorobabel a voe tad da Abioud ; Abioud, tad da Eliakim ;  Eliakim, tad da Azor.  14 Azor a voe tad da Sadok ; Sadok, tad da Achim ;  Achim, tad da Elioud ;  15 Elioud a voe tad da Eleazar ; Eleazar, tad da Vazhan ;  Mazhan, tad da Yakob ;  16 Yakob a voe tad da Jozeb, pried Mari, an hini a zo bet  ganet anezhi JEZUZ, a anver ar Mesiaz.  17 War un dro eta, adalek Abraham betek David,  ez eus pevarzek rummad,  adalek David betek an harlu e Babilon,  pevarzek rummad ;  adalek an harlu e Babilon betek ar Mesiaz,  pevarzek rummad.  18 Evel-hen e choarvezas ganedigezh Jezuz Krist :  Mari, e vamm, hag a oa prometet da Jozeb en dimeziñ  en em gavas o tougen bugel dre challoud ar Spered Santel,  a-raok dezho mont da vevañ a-gevret.  19 Jozeb, he fried, o vezañ ma oa un den just  ha na felle ket dezhañ he  diskuliañ,  a reas e soñj da derriñ didrouz e zimeziñ ganti.  20 Divizet en devoa ober kement-se,  pa en em ziskouezas dezhañ dre e gousk,  un Ael dan Aotroù hag a lavaras dezhañ :  Jozeb, Mab David, arabat dit kaout aon  da gemer Mari ez ti evel pried ;  rak ar bugel a zo koñsevet enni a zo eus ar Spered Santel.  21 Genel a raio ur mab, hag e roi dezhañ an anv a Jezuz,  rak Eñ eo a salvo e  bobl eus o fechedoù.  22 Ha kement-se holl a choarvezas evit ma teuje da wir  ar pezh en devoa lavaret an Aotroù dre vouezh ar profed :  23 Setu ! ar Werchez a goñsevo hag a chano ur mab,  hag anvet e vo Emmanouel, da lavarout eo : Doue ganimp.  24 Jozeb, ur wech dihunet ha savet,  a reas evel men devoa gourchemennet Ael an Aotroù :  kemer a reas e bried en e di.  25 Met nen devoa ket bet a zarempredoù ganti  a-raok mhe devoa ganet he mab.  Hag e roas dar bugel an anv a Jezuz.